Lav et referat af nedenstående tekst:

Tekst:
Da ældre over 65 år, som modtager både praktisk hjælp og personlig pleje blev tilbudt vaccination mod covid-19, måtte en lille andel ældre i Aalborg sige foreløbigt nej tak, fordi de ikke kunne transporteres til regionens vaccinationssteder. Nu har regionerne fundet en løsning, som gør det muligt at vaccinere med Pfizers vaccine i eget hjem. Fredag modtager de første syv nordjyder derfor første stik i eget hjem. Det bliver paramedicinere fra Region Nordjylland, som udfører vaccinationen. Det skriver Aalborg Kommune i en pressemeddelelse. Og i Aalborg Kommune er der glæde over de forestående vaccinationer: - De ældre over 65, som modtager både praktisk hjælp og personlig pleje er nogle af vores mest sårbare ældre. De immobile ældre - dem, der ikke kan forlade hjemmet for at blive vaccineret - er nogle af de allermest sårbare i målgruppen. Derfor er det en begivenhed, som vi i den grad har ventet på og set frem til, siger direktør Jan Nielsen fra Ældre- og Handicapforvaltningen i Aalborg Kommune. I Aalborg Kommune afventer cirka 70 ældre over 65, som modtager både praktisk hjælp og personlig pleje, vaccination i eget hjem. Derudover venter også en mindre gruppe af ældre på plejehjem (målgruppe 2), som på grund af for eksempel sygdom ikke kunne vaccineres i tidligere runder på plejehjemmet, også på hjemmevaccination. Det samme gælder et antal immobile ældre over 85+ (målgruppe 3), som heller ikke kan transporteres til et vaccinationssted.

Referat:
Fredag 5. marts vaccineres de første nordjyder i eget hjem. Det er ældre over 65 år, som modtager både praktisk hjælp og personlig pleje, og som ikke kan transporteres til et vaccinationssted.